
Parlamentul  României

Camera  Deputaţilor

Comisia pentru industrii                                                     Comisia pentru buget,
             si servicii                                                                        finanţe şi bănci
    Nr. 23/34/8.04.2009                                                          Nr. 22/25/8.04.2009
BIROUL PERMANENT

AL

CAMEREI DEPUTAŢILOR



Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr.129/2007 pentru modificarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, transmis, spre dezbatere şi avizare în fond, în procedură de urgenţă,  Comisiei pentru industrii şi servicii şi Comisiei pentru buget, finanţe şi bănci, cu adresa nr. PL.x 35/2008.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.

                 PREŞEDINTE,                                             PREŞEDINTE,

                   Iulian Iancu                                                  Viorel Ştefan

    Nr. 23/34/8.04.2009                                                                                                                           Nr. 22/25/8.04.2009
RAPORT    COMUN

asupra proiectului de Lege privind aprobarea Ordonanţei de urgenţă a Guvernului nr.129/2007 pentru modificarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări 

publice şi a contractelor de concesiune de servicii



În conformitate cu prevederile art. 95 şi 115 din Regulamentul Camerei Deputaţilor, republicat,  Comisia pentru buget, finanţe şi bănci împreună cu Comisia pentru industrii şi servicii au fost sesizate, spre dezbatere şi avizare în fond, cu proiectul de Lege privind aprobarea Ordonanţei de urgenţă a Guvernului nr.129/2007 pentru modificarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, transmis cu adresa nr. PL.x.35 din 13 februarie 2008, înregistrată la comisii cu numerele 23/34 din 14 februarie 2008, respectiv, 22/25 din 14 februarie 2008.



Proiectul de lege pentru aprobarea Ordonanţei de urgenţă a fost adoptat de Senat, în şedinţa din 6 februarie 2008. 

     La întocmirea prezentului raport, comisiile au avut în vedere avizul favorabil nr. 1484/2007 al Consiliului Legislativ, precum şi avizele Comisiei juridice, de disciplină şi imunităţi şi al Comisiei pentru politică economică, reformă şi privatizare.

         Prezentul proiect de Lege are ca obiect de reglementare  modificarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii în sensul majorării pragurilor valorice ale contractelor de lucrări şi contracte de cesiune de lucrări, contracte de servicii şi contracte de cesiune de servicii şi a contractelor  de furnizare, care fac obiectul verificării aspectelor procedurale aferente procesului de atribuire a lor.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerului Finanţelor Publice doamna director general Cornelia Naghi. 
               Potrivit prevederilor art. 61 din Regulamentul Camerei Deputaţilor, republicat, membrii Comisiei pentru industrii şi servicii şi Comisiei pentru buget, finanţe şi bănci au examinat acest proiect de lege în şedinţele din 2 aprilie 2009, respectiv 18 martie 2009.
               La lucrări au fost prezenţi, din partea Comisiei pentru buget, finanţe şi bănci, 24 deputaţi, din totalul de 30 membri ai comisiei, iar din partea Comisiei pentru industrii şi servicii  26 deputaţi din totalul de 28 membri.

     Raportul comun al comisiilor a fost adoptat cu majoritate de voturi.
     În urma dezbaterilor, Comisiile propun plenului Camerei Deputaţilor adoptarea proiectului de Lege privind respingerea Ordonanţei de urgenţă a Guvernului nr.129/2007 pentru modificarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, conform amendamentelor din Anexă.

      În conformitate cu prevederile art. 75 din Constituţia României, republicată, Camera Deputaţilor este Cameră decizională.
                                      PREŞEDINTE,                                                                 PREŞEDINTE,

                                       Iulian Iancu                                                                      Viorel Ştefan

                                        SECRETAR,                                                                     SECRETAR,

                                       Mircea Marin                                                                      Iuliu Nosa

Consilier parlamentar,                                                                                                                                                                             Consilier parlamentar, Mariana Bărdiţă

    Silvia Vlăsceanu                                                                                                                                                                                       Expert parlamentar, Vasilica Popa         
Anexa
A M E N D A M E N T E    A D M I S E

	Nr.

crt.
	Textul OUG nr.129/2007
	Textul adoptat de Senat
	Amendamente admise
	Motivaţia

	0
	1
	2
	3
	4

	1.
	 
	LEGE 

privind aprobarea Ordonanţei de urgenţă a Guvernului nr.129/2007 pentru modificarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii


	LEGE 

privind respingerea Ordonanţei de urgenţă a Guvernului nr.129/2007 pentru modificarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii
	Este elaborat un alt act normativ care reglementează această materie.



	2.
	
	Articol unic. – Se aprobă Ordonanţa de urgenţă a Guvernului nr.129 din 12 noiembrie 2007 pentru modificarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, publicată în Monitorul Oficial al României, Partea I, nr.776 din 15 noiembrie 2007.
	Articol unic. – Se respinge Ordonanţa de urgenţă a Guvernului nr.129 din 12 noiembrie 2007 pentru modificarea Ordonanţei de urgenţă a Guvernului nr.30/2006 privind funcţia de verificare a aspectelor procedurale aferente procesului de atribuire a contractelor de achiziţie publică, a contractelor de concesiune de lucrări publice şi a contractelor de concesiune de servicii, publicată în Monitorul Oficial al României, Partea I, nr.776 din 15 noiembrie 2007.

